নারী সুরক্ষার কথা মাথায় রেখে বিশেষ উদ্যোগ নদিয়াতে

নদিয়া: নারীর হাতেই নারীর সুরক্ষা। কথাতেই আছে তা। যে নারী চুল বাঁধতে পারে সে রান্নাও করতে পারে এমন কথা যেমন সত্যি, অন্যদিকে নারীরা নিজেদের সুরক্ষা নিজেরাই রাখতে পারেন এই কথাটিও ঠিক। কিন্তু নিজের সুরক্ষা নিজেকে রাখতে হলে তার জন্য প্রশিক্ষণও প্রয়োজন। আর সেই দরুন এবার নদিয়ার প্রাথমিক বিদ্যালয়ে নেওয়া হল বিশেষ পদক্ষেপ।

মেয়েদের আত্মরক্ষার কথা মাথায় রেখে এই প্রথম প্রাথমিক বিদ্যালয়ে বিনামূল্যে ক্যারাটে (Karate) ও আত্মরক্ষা প্রশিক্ষন দেওয়া হবে মেয়েদের। নদিয়ার (Nadia) কৃষ্ণনগর লেডি কারমাইকেল প্রাথমিক বিদ্যালয়ে আজ থেকে শুরু হলো মেয়েদের ক্যারাটে প্রশিক্ষণ। তবে এখন শুধু মাত্র পঞ্চম শ্রেণীর ছাত্রীরা এই প্রশিক্ষণ নিতে পারবে। এমনটাই বিদ্যালয় সূত্রে খবর।

আরও পড়ুন: বাজি থেকেই ঘটেছিল বিস্ফোরণ! ঢোলাহাট থানার আইসির রিপোর্ট ঘিরে চাঞ্চল্য

বিদ্যালয়ের পক্ষ থেকে জানানো হয়, পরবর্তীতে অন্যান্য শ্রেণীর ছাত্রীরাও এই প্রশিক্ষণ নিতে পারবে। আপাতত এখন সপ্তাহে ৩ দিন পড়াশোনার পাশাপাশি ক্যারাটে প্রশিক্ষণ দেওয়া হবে ক্যারাটে প্রশিক্ষণ।

এই বিষয়ে বিদ্যালয় কর্তৃপক্ষ জানান, ‘বর্তমানে মেয়েদের অনেক সময় রাস্তার বিপদে পড়তে হয়, সেই বিপদে তারা যেন মোকাবিলা করতে পারে এবং নিজের আত্মরক্ষা করতে পারে তার জন্যই এই প্রশিক্ষণ প্রদানের সিদ্ধান্ত’।

দেখুন অন্য খবর